હકીકતમાં અર્થતંત્રને ચેતનવંતુ રાખવા માટે રાજય સરકારો અને કેન્દ્ર સરકારે કરજ માફીના આ ખેલ લોકહિતમાં બંધ કરવા જોઈએ. કારણકે આપણા દેશમાં મદદ કરવા માટે માત્ર ખેડૂતો જ નથી બીજા કરોડો સામાન્ય અને ગરીબ માણસો પણ છે જેમને સાચી મદદની અને પાયાની સહાયતાની જરૂર છે. ભ્રષ્ટાચારના ભોરીગમાં સપડાયેલી સરકારની દરેક રાહત યોજનાઆે ખરા જરૂરિયાતમંદ લોકો સુધી પહાેંચે છે કે કેમ તેની સચોટ માહિતી મેળવવા માટે કોઈ મિકેનીઝમ કેન્દ્ર સરકારે બનાવ્યું નથી. આ બધા પાયાના કામ છે અને કરજ માફીના ખેલ કરવા કરતાં સરકારોએ બેઝીક કામગીરી કરવી જોઈએ. અર્થતંત્ર કે તિજોરીને નુકસાન પણ ન થાય અને પાઘડીનો વળ છેડે આવે તેવી લોકો પર કોઈ બોજ ન પડે તે રીતે સમજદારીપુર્વક કામ થવું જોઈએ. ચૂંટણી નજીક આવે એટલે ગમે તેમ આડેધડ જાહેરાતો કરીને લોકોને આકર્ષવાના આ પેતરાનો સંતાપ અંતે તો દેશવાસીઆેએ જ ભોગવવો પડે છે. રાજકીય નેતાઆે કે એમના પરિવારજનોને કોઈ તકલીફ પડતી નથી. આ હકીકતને સરકારે હંમેશા નજર સમક્ષ રાખવી જોઈએ તેમ બુધ્ધિજીવીઆે માને છે.